stanford-oval/wikipedia huggingface dataset:
Lego Batman: The Video Game
Pelaaminen

Lego Batman idealtaan on samankaltainen kuin Lego Star Wars ja Lego Indiana Jones. Pelaaja liikkuu pelissä eteenpäin tasohyppelytyyliin ja ratkoo erilaisia pulmanratkaisutehtäviä, joissa yleensä yritetään saada ovi tai silta auki. Uutta pelissä on erilaiset puvut, joita voi käyttää pulmanratkaisuissa: Batmanin pukuja ovat liito- (Glide), räjäytys- (Demolition), sooninen- (Sonic) ja kuumuudensuojauspuvut (Heat Protection), Robinin taas teknologia- (Technology), magneetti- (Magnet), vesi- (Water) ja imurointipuvut (Attract). Pelaaja pääsee sankareiden lisäksi pelaamaan myös vihollisilla, joilla on erilaisia yksilöllisiä erikoiskykyjä: Arvuuttaja, Hullu Hatuntekijä ja Linnunpelätin voivat ohjata ihmisten mieltä, Bane ja Killer Croc voivat nostaa suuria esineitä, Pakkasherra voi jäädyttää esineitä ja vihollisia, Kaksinaama ja Myrkkymuratti voivat kävellä myrkkyvuodon päällä jne. Kenttiä pelissä on yhteensä 30 (viisi kenttää yhdessä episodissa), bonuskenttiä 2 ja hahmoja 50. Kulkuneuvotasot ovat uudistuneet; nyt pelaaja voi taistella myös maalla ja merellä.
Äänirooleissa

| 0 | 1 | 2 |
| --- | --- | --- |
|  Steve Blum  | … |  Batman/Bruce Wayne, Killer Moth, Kaksinaama, Jokeri   |
|  James Arnold Taylor  | … |  Robin/Tim Drake   |
|  Ogie Banks  | … |  Savinaama, Pakkasherra   |
|  Grey DeLisle  | … |     |
|  Chris Edgerly  | … |     |
|  Keith Ferguson  | … |     |
|  Tom Kenny  | … |     |
|  Vanessa Marshall  | … |  Myrkkymuratti   |
|  Fred Tatasciore  | … |     |
|  Dave Wittenberg  | … |     |
Loop ja Me Naiset esittää: Olisinpa tiennyt

| Loop ja Me Naiset esittää: Olisinpa tiennyt |
| --- | --- |

Kestoaika:  30 minuuttia
Pääosissa:  Kristiina Komulainen Jonna Tapanainen Annaleena Jalava
Alkuperämaa:   Suomi
Verkko:  Liv
Esitetty:  10. syyskuuta 2015 –
Tuotantokausia:  1
Jaksoja:  14
Tuotanto
Tuotantoyhtiö(t):  Sanoma Creative Studio
Aiheesta muualla
Virallinen sivusto
Loop ja Me Naiset esittää: Olisinpa tiennyt on suomalainen keskusteluohjelma, jossa julkisuudesta tutut naiset kertovat elämänsä tärkeistä oivalluksista ja käännekohdista. Juontaja keskustelemassa toimii Kristiina Komulainen ja Me Naiset -lehdestä vuoroviikoin Jonna Tapanainen ja Annaleena Jalava. Ensimmäinen tuotantokausi alkoi Liv-kanavalla 10. syyskuuta 2015.
Loose

Wikisanakirjassa on tähän liittyvä sananselitys: .
Loose voi viitata:
Loose (Nelly Furtadon albumi), 2006
Loose Mini DVD, vuoden 2007 DVD Nelly Furtadolta
Get Loose Tour, konserttikiertue Nelly Furtadolta
Loose: The Concert, vuoden 2007 live DVD Nelly Furtadolta
Loose (B'z:n albumi), vuoden 1995 albumi B'z:lta
Loose (Stoogesin kappale), vuoden 1970 kappale the Stoogesilta
Loose (Therapy?:n kappale), vuoden 1996 kappale Therapy?:lta
Loose (Saksa)
Bar Loose, ravintola Helsingissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Loose”, voi hakea sivunnimihaulla, laajalla sivunnimihaulla tai tekstihaulla.
Lois Smith

| Lois Smith |
| --- | --- |
 Lois Smith vuonna 1955.
Henkilötiedot
Koko nimi:  Lois Arlene Smith
Syntynyt: 3. marraskuuta 1930 (ikä 93) Topeka, Kansas, Yhdysvallat
Ammatti:  näyttelijä
Puoliso:  Wesley Dale Smith  (vih. 1948; ero? 1970)
Lapset:  1
Näyttelijä
Aktiivisena:  1952–
Palkinnot
 Parhaan nais­pää­osan Drama Desk Award näytelmässä   2006 The Trip to Bountiful 
Aiheesta muualla
IMDb 
Elonet
AllMovie
Svensk Filmdatabas
Lois Arlene Smith, o.s. Humbert, (s. 3. marraskuuta 1930 Topeka, Kansas) on yhdys­valtalainen näyttelijä.
Ura

Smith esiintyi Broad­waylla ensimmäisen kerran vuonna 1952 komediassa Time Out for Ginger. Hän sai ensimmäisen elo­kuva­roolinsa vuonna 1955 elo­kuvasta Eedenistä itään. Smith on sittemmin näytellyt lukuisissa elo­kuvissa, kuten Rajut kuviot, Paistetut vihreät tomaatit, Kuolemaantuomittu, Vaarallinen suhde, Minority Report, Hollywoodland ja Sweet Land.
Smith on näytellyt muun muassa televisio­sarjoissa Valtatie 66, Yhdestoista hetki, Kolkyt ja risat, Frasier, Teho-osasto, True Blood ja Täydelliset naiset.
Smith on tehnyt pitkän uran teatterissa ja näytellyt useamman kerran Broad­waylla. Hän on ollut Tony-ehdokkaana rooleistaan näytelmissä Vihan hedelmät ja Buried Child. Hän voitti Drama Desk Award -palkinnon vuonna 2006 roolistaan näytelmässä The Trip to Bountiful.
Yksityiselämä

Smith oli naimisissa entisen opettajansa Wesley Dale Smithin kanssa 1948–1970. Heillä on yksi tytär.
Aiheesta muualla

Kuvia tai muita tiedostoja aiheesta Lois Smith Wikimedia Commonsissa
Loor

Loor on intialainen mustalaistanssi Rajasthanista. Sitä tanssivat Rajasthanin autiomaassa asuvaan alhaiseen käärmeenlumoojakastiin kuuluvan Kalbeliya-heimon naiset. Looria esitetään Holi-juhlan aikaan. Tanssi on iloluontoinen ja sitä säestetään naisten laulamien humorististen laulujen säestyksellä. (Esimerkki laulun sanoista: "Lukutaitoinen mieheni lukee kirjaimia pimeässä / hän lukee kauniiden nuorten naisten nimiä / kuka tekikään sinusta lukutaitoisen, rakas aviomieheni?")
Orkesterissa soittavat mm. pari tamburiininia, intialainen dholak-rumpu, sormisymbaaleja sekä Rajasthanin mustalaiskäärmeenlumoojien ruokopilli Pungi.
Kalbeliya-heimon mustalaiset ovat liittäneet tansseihinsa mukaan myös akrobatiaa. Eräs tyypillinen temppu menee näin: tanssija asettaa kaksi sormusta maahan ja vie itsensä kaarelle selän kautta siten että kasvot osuvat maahan ja sormukset nousevat silmäluomien avulla.
Las Vegasin Grand Prix 1982

|  Las Vegasin Grand Prix 1982  |
| --- | --- |
 16. osakilpailu 16 osakilpailusta kaudella 1982. 
Päivämäärä:  25. syyskuuta 1982
Sijainti:  Caesar's Palace, Las Vegas, Nevada, Yhdysvallat
Radan pituus:  3,65 km
Kilpailun pituus:  75 kierrosta, 273,75 km
Paalupaikka
Kuljettaja:   Alain Prost   (Renault)
Paaluaika:  1.16,356
Palkintokoroke
Voittaja:   Michele Alboreto   (Tyrrell-Ford)
Toinen:   John Watson   (McLaren-Ford)
Kolmas:   Eddie Cheever   (Ligier-Matra)
Nopein kierros
Kuljettaja:   Michele Alboreto   (Tyrrell-Ford)
Kierrosaika:  1.19,639 (kierroksella 29)
Las Vegasin Grand Prix 1982 oli kauden viimeinen kilpailu. Se järjestettiin 25. syyskuuta Yhdysvaltain Las Vegasissa sijainneen Caesar's Palace -hotellin pysäköintialueella. Kilpailun voitti Tyrrell-kuljettaja Michele Alboreto, jolle voitto oli uran ensimmäinen. Suomalaisittain kilpailu oli historiallinen, sillä Keke Rosberg varmisti siellä uransa ensimmäisen F1-mestaruuden.
Ennen kilpailua

Tilanne MM-sarjassa oli seuraavanlainen: Rosberg johti sarjaa yhdeksän pisteen erolla ennen hänen lähintä uhkaajaan John Watsonia. Didier Pironi oli sarjassa toisena kolme pistettä Rosbergia perässä, mutta hänen mahdollisuutensa mestaruuteen olivat menneet Saksan GP:n loukkaantumisen takia, eikä hän ollut mukana kauden päätöskilpailussa. Watsonin oli voitettava kilpailu ja Rosbergin jäätävä pisteittä, jotta hän olisi mestari. He olisivat silloin päätyneet tasapisteisiin, mutta Watsonilla olisi kolme osakilpailuvoittoa Rosbergin vain yhtä vastaan.
Aika-ajot

Aika-ajoissa Renault-kaksikko Alain Prost ja René Arnoux valtasivat jälleen eturivin. Prost kiersi radan ajassa 1.16,356, mikä merkitsi keskinopeutta 172,082 km/h. Kolmanneksi tullut Alboreto jäi heistä yli sekunnin. Rosberg sijoittui aika-ajoissa kuudenneksi, Watsonin hyydyttyä yhdeksänneksi. Aika-ajoissa kahdeksanneksi sijoittunut Patrick Tambay päätti lopulta jättää kilpailun väliin selkävaivojen takia.
Aika-ajot ajettiin hautovan kuumissa oloissa, joissa turboilla oli vaikeuksia. Ajot olivat melkoista romurallia, jossa neljä autoa törmäili. Ensimmäisenä ajoi seinään Raul Boesel Marchillaan. Auto romuttui korjauskelvottomaksi. Seuraavaksi Mauro Baldi törmäsi verkkoaitaan. Sitten Jean-Pierre Jarierin auton oikea etupyörä kosketti reunaan ja irtosi. Ohjauskyvytön auto törmäsi vauhdilla reunamuurin edessä olleeseen rengaskasaan. Lopuksi Eliseo Salazar romutti autonsa törmäämällä reunamuuriin.
Kilpailu

Startissa molemmat Renaultit pitivät sijansa, kuten myös kolmantena lähtenyt Alboreto. Perässä seurasivat Riccardo Patrese, Mario Andretti, Rosberg ja Nelson Piquet. Jo toisella kierroksella Arnoux ohitti johdossa olleen Prostin ja siirtyi kilpailun johtoon. Kierroksella 15. Prost palasi kärkeen kun Arnouxin moottori hajosi jälleen kerran. Kierroksella 52. Prostin Renault alkoi täristä huolestuttavasti, jolloin Alboreto nousi hänestä ohi. Tyrrellille merkittiin pian ensimmäiset johtokierrokset moneen vuoteen. Kierroksella 56. letkan keskivaiheilta lähtenyt Watson nousi toiseksi, mutta Rosbergin ajaessa viidentenä, olivat McLaren-kuljettajan mahdollisuudet mestaruuteen käytännössä menneet. Prost putosi jälleen alaspäin kun Eddie Cheever Ligierillään ohitti hänet.
Michele Alboreto ajoi helppoon voittoon, Watsonin ja Cheeverin täydennettyä palkintokorokkeen. Prost, Rosberg ja Derek Daly ottivat loput pistesijat. Rosberg varmisti ensimmäisen mestaruutensa, kun Alboreto juhli uransa ensimmäistä F1-kilpailun voittoaan.
Rosbergin ajo

Keke Rosberg ajoi kisan hyvin erikoisella rengasyhdistelmällä. Paljon vasempaan kaartuvia mutkia sisältävällä radalla vasemmanpuoleiset renkaat olivat pehmeämpää seosta kuin oikeanpuoleiset. Rosberg aloitti kisan seitsemäntenä. Kierroksella 15 John Watson ohitti hänet tiukan kaksinkamppailun jälkeen ja Rosberg putosi kahdeksanneksi. Kierroksella 27 Mario Andretti pyörähti ulos radalta ja Rosberg siirtyi viidenneksi, jonka sijan pystyikin kilpailun loppuajan pitämään. Viides sija riitti hyvin maailmanmestaruuden varmistamiseen.
"En ajanut mestaruutta Suomelle, vaan itselleni." Totesi Rosberg kilpailun jälkeen. Suomessa mestaruudesta hyötyivät ainakin Rosbergin yhteistyökumppanit eli vaatetusalan yritys Luhta, Männistön Kenkätehdas ja Fazer. Suomella ei ollut voiton kanssa paljoakaan tekemistä, vaikka Suomen lippu liehuikin palkintokorokkeen vierellä. Rosberg aloitti varsinaisen uransa Saksassa. Hän oli kirjoilla Monte Carlossa ja asui Englannissa. Rosberg ajoi englantilaisen tallin autoa, jonka rahoitus tuli pääosin Saudi-Arabiasta.
Tulokset

| Sij>  | N:o | Kuljettaja | Talli | Kierrokset | Aika/Keskeytys | Aika-ajo | Pisteet |
| --- | --- | --- | --- | --- | --- | --- | --- |
| 1 | 3 |  Michele Alboreto | Tyrrell-Ford | 75 | 1:41.57,1 | 3 | 10 |
| 2 | 7 |  John Watson | McLaren-Ford | 75 | +27,292 sek. | 9 | 6 |
| 3 | 25 |  Eddie Cheever | Ligier-Matra | 75 | +56,45 sek. | 4 | 4 |
| 4 | 15 |  Alain Prost | Renault | 75 | +68,648 sek. | 1 | 3 |
| 5 | 6 |  Keke Rosberg | Williams-Ford | 75 | +1.11,375 sek. | 6 | 2 |
| 6 | 5 |  Derek Daly | Williams-Ford | 74 | +1 kierros | 14 | 1 |
| 7 | 29 |  Marc Surer | Arrows-Ford | 74 | +1 kierros | 17 |  |
| 8 | 4 |  Brian Henton | Tyrrell-Ford | 74 | +1 kierros | 19 |  |
| 9 | 22 |  Andrea de Cesaris | Alfa Romeo | 73 | +2 kierrosta | 18 |  |
| 10 | 23 |  Bruno Giacomelli | Alfa Romeo | 73 | +2 kierrosta | 16 |  |
| 11 | 30 |  Mauro Baldi | Arrows-Ford | 73 | +2 kierrosta | 23 |  |
| 12 | 17 |  Rupert Keegan | March-Ford | 73 | +2 kierrosta | 25 |  |
| 13 | 18 |  Raul Boesel | March-Ford | 69 | +6 kierrosta | 24 |  |
| NC | 9 |  Manfred Winkelhock | ATS-Ford | 62 | Ei sijoitusta | 22 |  |
| Kesk. | 8 |  Niki Lauda | McLaren-Ford | 53 | Moottori | 13 |  |
| Kesk. | 33 |  Tommy Byrne | Theodore-Ford | 39 | Ulosajo | 26 |  |
| Kesk. | 35 |  Derek Warwick | Toleman-Hart | 32 | Sytytys | 10 |  |
| Kesk. | 11 |  Elio de Angelis | Lotus-Ford | 28 | Moottori | 20 |  |
| Kesk. | 28 |  Mario Andretti | Ferrari | 26 | Ulosajo | 7 |  |
| Kesk. | 1 |  Nelson Piquet | Brabham-BMW | 26 | Moottori | 12 |  |
| Kesk. | 16 |  René Arnoux | Renault | 20 | Moottori | 2 |  |
| Kesk. | 2 |  Riccardo Patrese | Brabham-BMW | 17 | Kytkin | 5 |  |
| Kesk. | 12 |  Nigel Mansell | Lotus-Ford | 8 | Kolari (Mauro Baldi) | 21 |  |
| Kesk. | 26 |  Jacques Laffite | Ligier-Matra | 5 | Sytytys | 11 |  |
| DNS | 27 |  Patrick Tambay | Ferrari | 0 | Kuljettajan loukkaantuminen | 8 |  |
| DNS | 14 |  Roberto Guerrero | Ensign-Ford | 0 | Moottori | 15 |  |
| DNS | 31 |  Jean-Pierre Jarier | Osella-Cosworth | 0 | Onnettomuus | 27 |  |
| DNQ | 36 |  Teo Fabi | Toleman-Hart |  |  |  |  |
| DNQ | 10 |  Eliseo Salazar | ATS-Ford |  |  |  |  |
| DNQ | 20 |  Chico Serra | Fittipaldi-Ford |  |  |  |  |
Muuta

Nopein kierros: Michele Alboreto (Tyrrell) 1.19,639 (29)
Alboreton ensimmäinen osakilpailuvoitto, johto- ja nopein kierros
Rosbergin ensimmäinen maailmanmestaruus
Williams 2. kuljettajien maailmanmestaruus
Ferrari 7. valmistajien maailmanmestaruus
Ford 3700 pistettä
Rupert Keegan viimeinen kilpailu
Luvattu maa (Barack Obaman kirja)

| Luvattu maa |
| --- | --- |

Kirjailija:  Barack Obama
Genre:  historiallinen muistelmateos
Kustantaja:  Penguin Random House
Julkaistu:  marraskuu 2020
Sivumäärä:  768
ISBN:  978-1-5247-6316-9
Suomennos
Kustantaja:  Otava
Sivumäärä:  879
ISBN:  978-951-1-3208-45

Löydä lisää kirjojaKirjallisuuden teemasivulta
Luvattu maa (eng. A Promised Land) on Yhdysvaltain 44. presidentin Barack Obaman kirjoittama muistelmateos. Kirja julkaistiin marraskuussa 2020. Kirjan on suomentanut Seppo Raudaskoski, Kyösti Karvonen ja Ilkka Rekiaro. Kirjan suomenkielisen painoksen kustansi Otava. Kirjan alkuperäisen version on kustantanut Penguin Random Housen tytäryhtiö Crown Publishing. Kirja on ensimmäinen kaksiosaisesta sarjasta, josta toisen osan arvioidaan ilmestyvän vuonna 2023. Kirjan julkaisupäivänä se oli käännetty jo 26 kielelle, ja sitä myydään yli 50 maassa.
Kirjaa myytiin yli 1,7 miljoonaa kappaletta sen julkaisuviikolla pelkästään Pohjois-Amerikassa. Kirja käy pääosin läpi Obaman lapsuutta, nuoren juristin uraa sekä Obaman uraa poliitikkona ja lopulta ensimmäistä presidenttikautta vuoteen 2011. Kirja päättyy suunnilleen Osama Bin Ladenin kuolemaan. Kirja on Obaman kolmas.
Losone

| Losone |
| --- | --- |

 vaakuna
 Losone
 Koordinaatit: 46°09′56″N, 08°46′06″E 
Valtio:  Sveitsi
Kantoni:  Ticino
Piirikunta:  Locarno
Pinta-ala:  
 – Kokonaispinta-ala:  9,26 km²
Korkeus:  238 m
Väkiluku (2019):  6 695
 – Väestötiheys:  723 as./km²
Postinumero:  6616
 
 https://www.losone.ch/ 
Infobox OKVirheellinen NIMI-arvo: 
Losone on kunta Locarnon hallintoalueella Ticinon kantonissa Sveitsin eteläosassa. Kaupunkirakenteellisesti se on osa Locarnoa.
Maantiede

Losone sijaitsee Ticinon länsiosassa Maggiorejärven läheisyydessä välittömästi Locarnon länsipuolella. Losonen ja Maggiorejärven välissä on kaistale Asconan aluetta. Maggia-joki virtaa Losonen itäpuolitse. Maggian läntinen sivujoki Melezza virtaa Losonen pohjoispuolitse, ja yhtyy Maggiaan Losonen koillisosassa. Losone kuuluu Isolen piirikuntaan, jonka pinta-ala on 37 neliökilometriä ja asukasluku noin 15 000. Maantie-etäisyys Zürichistä on 200 kilometriä etelään, Milanosta 120 kilometriä pohjoiseen ja Luganosta 45 kilometriä luoteeseen.
Losone on osa Sopracenerin aluetta, sillä se sijaitsee Monte Cenerin solan pohjoispuolella.
Losonen frazionet ovat Arcegno, San Giorgio, San Lorenzo ja San Rocco.
Historia

Varhaisin asiakirjamaininta Losonesta on vuodelta 1061 muodossa Loxono, mutta alueella lienee asuttu jo kivikaudella. Vuonna 1274 paikkakuntaa kutsutaan termillä borgo, eli pieni asutuskeskittymä. 1800-luvulla Losonen liikenneyhteyksiä parannettiin huomattavasti, ja paikkakunnan kehitys voimistui. Vuonna 1815 rakennettiin silta Maggian yli, seuraavalla vuosikymmenellä rakennettiin maantie Asconaan ja Golinoon. 1950-luvulla Losoneen rakennettiin Agien tuotantolaitos, mikä oli sysäyksenä Zandonen ja Saleggin teollisuusalueiden synnylle. Myös turismi lisääntyi 1900-luvun jälkipuoliskolla, ja Losonen väkiluku moninkertaistui. Kunnan koillisosaan valmistui golfkenttä Gerre vuonna 1999.
Losonen pääkirkko on San Lorenzo, jonka historia alkaa 1200-luvulta.
Aiheesta muualla

Kuvia tai muita tiedostoja aiheesta Losone Wikimedia Commonsissa
Losone, Ticino, Sveitsi — Sunrise, Sunset, and Daylength
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Losone
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Losone
Käännös suomeksi
Käännös suomeksi
Louloudáki

| --- | --- |
Sijainti:  Iraklion ja Lasíthi, Kreeta, Kreikka
Vuoristo:  Lasíthi
Korkeus merenpinnasta:  1 160 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Louloudáki (kreik. Λουλουδάκι, myös Louloudákis, Λουλουδάκης) on vuori Lasíthi- eli Díkti-vuorilla Kreetan saarella Kreikassa. Sen korkeus on 1 160 metriä.
Louloudáki-vuori sijaitsee Lasíthin ylätasangon luoteispuolella Iraklionin alueyksikön Minóa Pediádan kunnan ja Lasíthin alueyksikön Oropédio Lasithíoun kunnan rajalla.
Ljubytino

| Ljubytino Любытино |
| --- | --- |
 Ljubytino
 Koordinaatit: 58°48′40″N, 33°23′30″E 
Valtio:  Venäjä
Subjekti:  Novgorodin alue
Piiri:  Ljubytino
Hallinto:  
 – Asutustyyppi:  Kunta
Pinta-ala:  
 – Kokonaispinta-ala:  1 600,95 km²
Väkiluku (2011):  7 200
 – Väestötiheys:  4,5 as./km²
 
 lubitinoadm.ru 
Infobox OKVirheellinen NIMI-arvo: 
Ljubytino (ven. Любы́тино) on kaupunkimainen taajama ja maalaiskunta Novgorodin alueella Venäjällä. Se sijaitsee Mstajoen varrella 180 kilometriä Novgorodista koilliseen. Taajama on Ljubytinon piirin keskus. Ljubytinon taajamassa on 3 000 ja kunnassa 7 200 asukasta (vuonna 2011).
Maantiede ja asutus

Ljubytinon kunnan pinta-ala on 1600,95 neliökilometriä. Se rajoittuu pohjoisessa Ljubytinon piirin Neboltšin kuntaan sekä koillisessa Novgorodin alueen Hvoinajan, kaakossa Borovitšin, lounaassa Okulovkan ja lännessä Malaja Višeran piireihin. Alueen länsiosa kuuluu Mstan laaksoon ja itäosa Valdain ylänköön. Pinta-alasta 82 % on metsää ja 13 % maatalousmaata. Jokia ovat Mstan lisäksi Mda, Belaja, Prikša, Zabititsa, Ohomlja, Radulja, Gorodnja ja Veregža. Suurimmat järvet ovat Gorodno, Kamenka, Hvoštšno ja Ljušno. Hyötykaivannaisiin kuuluvat hiekka, sora, savet ja mineraalivärit.
Keskustaajaman lisäksi kuntaa kuuluu 164 kylää: Artjom, Bahariha, Bereznjak-1, Bereznjak-2, Berežok, Bolšije Svetitsy, Bolšoi Gorodok, Bolšoje Maksimkovo, Bolšoje Zaborovje, Bor, Borki, Borok, Borovštšina, Brod, Burilovo, Bykovo, Demenino, Dolbejevo, Domovitši, Dubrovka, Dubrovotška, Dymovja-1, Dymovja-2, Falkovo, Filovo, Galitsa, Gamzino, Gnilnik, Gorodno, Gorodok, Grjaznoje Zamostje, Hirovo, Holm, Hvoštšnik, Hvoštšovik, Ivanovo, Jakiševo, Jartsevo, Jerošata, Joglino, Kalitino, Kamenka, Kirillovo, Kleštšino, Kljutšonka, Knjažeje Selo-1, Knjažeje Selo-2, Kolokoluša, Komarovo, Koromyslovo, Korpovo, Koršunovo, Kostino, Kovrig, Kozljajeva Gorka, Krasnaja Gora, Kremnitsa, Kstištši, Kurino, Kvasilnikovo, Lastotškino, Lezno, Loginovo, Lukuvo, Maloje Usadje, Maloje Zaborovje, Malyševo, Mihaljovo, Morovskoje, Mstinskaja Novinka, Narezka, Nikandrovo, Nikolajevka, Nikolskoje, Nižneje Selištše, Nižnjaja Borovštšina, Novaja Borovštšina, Novinka, Novoselitsy, Novyi Bor (kaksi samannimistä kylää), Osljakino, Ostrov, Otšep, Ovinets, Ovsjanka, Padtšik, Paškovo, Pavlovo, Perelog, Petšno, Ploska, Pobežalovo, Podborje, Poddubje, Podlužje, Pogorelka, Pokrovskoje, Pomozovo, Pridorožnaja, Pustoški, Ravna, Razgon, Repištši, Rogozovo, Rodniki, Rutšji, Sbologa, Sbologa-Nikolskaja, Selištše, Šerehovitši, Simaniha, Skorovo, Sloboda, Smoljovo, Solodka, Solomel, Srednije Svetitsy, Staraja Borovštšina, Stepankovo, Stolobna, Šubino, Suharevo Selištše, Svojatino, Sytšovo, Tokarjovo, Topoljovka, Torbino, Trubets, Tšadkovo, Tšaškovo, Tšerezboritsy, Tšist, Ugly, Ulemje, Usadje, Uškovo, Uštšim, Vasilkovo, Velikaja, Velikuša, Vesenje, Vidomlitsy, Vilenitsy, Vitin Bor, Vittše-Gorka, Vlaski, Voimiritsy, Vysokovo, Vysotška, Vytšerema, Zadnevo, Zadorje, Zaljušenje, Zalužje, Zamošje, Zamostje, Zaozerje, Zarubino, Zatšerenje (kaksi samannimistä kylää), Zavetšenje, Zeglino ja Zubovo. Kylistä 52 on vailla vakituista asutusta. Ljubytinon jälkeen suurin asutuskeskus on 1 400 asukkaan Zarubino.
Historia

Paikalla sijainnut Belajajoen pogosta mainitaan ensimmäisen kerran Novgorodin Derevan viidenneksen verokirjassa vuonna 1495. 1800-luvulla Beloje oli pieni kirkonkylä ja markkinapaikka. Vuonna 1924 Belojen volostiin liitettiin Ljubytinon, Leznon, Stepankovon, Šerehovitšin ja Nikandrovon volostit. Vuonna 1927 kylästä tuli Belojen piirin keskus. 1930-luvulla piirikeskus nimettiin erään lähikylän mukaan Ljubytinoksi, ja samalla alkuperäinen Ljubytino sai Artjom Sergejevin mukaan nimen Artjom. Vuonna 1965 Ljubytinosta tuli kaupunkimainen taajama.
Kunnan itäosassa on ollut 1600-luvulla syntynyttä karjalaisastusta. Peter von Köppenin 1800-luvun puolivälissä laatimassa etnografisessa kartassa karjalaisten asuttamina mainitaan muun muassa Falkovon, Kamenkan, Kolokolušan, Simanihan, Uškovon ja Zubovon kylät. Asutus venäläistyi 1900-luvun alkuun mennessä. Vuoden 1926 väestönlaskennan mukaan Belojen kunnassa oli enää 19 karjalaista.
Liikenne ja talous

Ljubytinon kautta kulkee Spasskaja Polistin, Malaja Višeran ja Borovitšin välinen maantie sekä Okulovkan ja Neboltšin välinen yhdysrata. Taajamasta on linja-autoyhteydet Neboltšiin, Borovitšiin, Malaja Višeraan, Novgorodiin ja Pietariin. Linja-autoliikennettä on myös kunnan sisällä. Rautatiellä kulkee henkilöjuna kahdesti viikossa.
Kunnan talous perustuu metsäteollisuuteen. Ljubytinossa on puunhankinta- ja puunjalostusyrityksiä sekä maalitehdas. Zubovon kylässä toimii rakennuskiveä ja soraa tuottava yritys. Maatalous tuottaa maitoa, lihaa, viljaa ja perunaa. Maatalousyrityksiä on Agafonovossa, Borovštšinassa, Jartsevossa ja Vytšeremassa.
Palvelut ja nähtävyydet

Ljubytinon taajama koostuu puutarhapalstojen ympäröimistä omakotitaloista ja matalista asuintaloista. Sen palveluihin kuuluu kolme lastentarhaa, keskikoulu, lasten kerhotalo, nuorison vapaa-ajankeskus ja vanhusten palvelukeskus. Kulttuurilaitoksia ovat taidekoulu, kulttuuritalo, kaksi kirjastoa ja kotiseutumuseo. Piirisairaala sijaitsee Zarubinossa.
Taajaman nähtävyyksiä ovat vuonna 1832 rakennettu empiretyylinen Jumalansynnyttäjän kuolonuneen nukkumisen kirkko, Goremykinin kartanoalue, 1800-luvun puolivälissä pystytetty Kaikkien surevien ilon kirkko, kerhotalona toimiva Jumalansynnyttäjän syntymän kirkko, vuonna 1897 pystytetty koulurakennus sekä vanhat asuintalot. Seudulla on lukuisia muinaisia asuin- ja hautapaikkoja, entisiä aateliskartanoita ja kirkkorakennuksia. Ljubytinon historiallisten rakennusten lisäksi suojelukohteita ovat muun muassa Šerehovitšin kirkonkylä sekä Aleksandr Suvorovin kartano Kamenkassa.
Aiheesta muualla

Ljubytinon kunnan sivusto (Arkistoitu – Internet Archive) (venäjäksi)
Ljubytinon piirin sivusto (venäjäksi)
Ljubytinosta ja sen piiristä kertova sivusto (Arkistoitu – Internet Archive) (venäjäksi)
Jumalansynnyttäjän kuolonuneen nukkumisen kirkko.
Louloúdi

| --- | --- |
Muut nimet:  Louloúdio (Λουλούδιο), Louloúda (Λουλούδα)
Sijainti:  38°00′15″N, 24°17′09″E, Kárystos Euboia, Keski-Kreikka Kreikka
Saariryhmä:  Petalioí
Vesialue:  Petaliónlahti
Merialue:  Egeanmeri, Välimeri
Korkein kohta:  6  m 
Pinta-ala:  0,031 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Louloúdi (kreik. Λουλούδι, myös Louloúdio, Λουλούδιο) eli Louloúda (Λουλούδα) on pieni Kreikan saari, joka kuuluu Euboian saariin ja tarkemmin Petalioí-saariin, ja sijaitsee Megalónisoksen saaren itärannikon edustalla. Saaren pinta-ala on noin 0,031 neliökilometriä ja se on asumaton. Hallinnollisesti Louloúdi kuuluu Kárystoksen kuntaan, Euboian alueyksikköön ja Keski-Kreikan alueeseen. Saari on kallioinen ja koostuu kalkkikivestä ja marmorista.